NaiveNeuron/SloPal huggingface dataset:
Laššáková, Jana, podpredsedníčka NR SR (2012-12-05):
Chce zaujať stanovisko spoločný spravodajca. (Reakcia spravodajcu.) Nie. Prerušujem rokovanie o tomto bode programu. A pristúpime k ďalšiemu bodu programu, ktorým je druhé čítanie o vládnom návrhu zákona o medzinárodnej pomoci a spolupráci pri správe daní . Vládny návrh zákona má tlač 237, spoločná správa výborov má tlač 237a. Opäť vás, poprosím pán podpredseda vlády a minister financií, o odôvodnenie vládneho návrhu zákona.
Glváč, Martin, podpredseda NR SR (2018-10-19):
Ďakujem. Vyhlasujem všeobecnú, pardon. S faktickou poznámkou nikto. Končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ už asi nie. Spravodajca nie. Prerušujem rokovanie o tomto bode programu. Budeme pokračovať prvým čítaním o návrhu poslancov Ondreja Dostála a Petra Osuského na vydanie zákona, ktorým sa dopĺňa zákon č. 563/2009 Z. z. o správe daní a o zmene a doplnení niektorých zákonov v znení neskorších predpisov. Návrh zákona je pod tlačou 1178. Návrh na jeho pridelenie na prerokovanie výborom je v rozhodnutí č. 1231. Nech sa páči, pán poslanec Dostál, odôvodnite návrh zákona. [Rokovanie o návrhu poslancov Národnej rady Slovenskej republiky Ondreja Dostála a Petra Osuského na vydanie zákona, ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 1178.]
Sulík, Richard, predseda NR SR (2011-09-13):
Pán poslanec Brocka, procedurálny návrh, prosím, predneste.
Mizík, Stanislav, poslanec NR SR (2021-07-23):
Vážené kolegyne a kolegovia, budem stručný a nebudem vôbec korektný. Obludný návrh vládnej koalície a vlády Slovenskej republiky, máme tu návrh vlády na skrátené konanie k zákonu, k zákonu neuveriteľne obludnému. Áno, máme na stole obludný zákon, zákon, ktorý bude terorizovať, šikanovať. Je to zákon o apartheide. Áno, nebojím sa povedať, že každý, kto podporí tento neuveriteľne nenormálny zákon a zrýchlené konanie, sa stane kriminálnikom zavádzajúcim apartheid. A takýto kriminálnik sa raz stane loveným kriminálnikom. Dnes som už raz povedal túto skutočnosť, ešte raz ju zopakujem. Opakovanie je matka múdrosti, vážení poslanci. Po prvé, výrobcovia vakcín nenesú zodpovednosť, vlády nenesú zodpovednosť, lekári, ktorí vakcinujú, nenesú zodpovednosť. A bežný občan má byť zodpovedný. Čudné, divná logika. Čo je to za logiku? Ja, bežný občan, mám byť zodpovedný, keď výrobcovia vakcín, vláda a lekári nie sú zodpovední. Zvláštna logika. Čo sa týka skráteného legislatívneho procesu, že spôsobí pandémia hospodárske škody. No, škody miliardové urobila vláda Matoviča a vláda Hegera. Urobili ich svojou neodbornosťou, neschopnosťou. Či ešte niečím horším? O tom potom. Je veľmi, veľmi čudné, že toto zrýchlené konanie, skrátené konanie a tento zákon je aj v priamom rozpore s výzvou Rady Európy, že očkovanie má byť dobrovoľné a bez diskriminácie. Toto, toto. Tí, čo odsúhlasia aj úplné nezmysly pochádzajúce z Európskej únie, teraz konajú v rozpore s výzvou Rady Európy. To je snáď nejaký posun v myslení či čo? Normálne som v rozpakoch. Celkovo tento zákon je neuveriteľný hnus! Kde to sme? Čo to je? Prezumpcia viny, choroby? A čo pozitívni očkovaní? Jednoducho fuj! Ďakujem.
Grendel, Gábor, podpredseda NR SR (2022-12-07):
Pán poslanec Miloš Svrček.
M. Hort, podpredseda NR SR: (2009-02-11):
Zapnite, prosím vás, pánovi poslancovi mikrofón.
B. Bugár, podpredseda NR SR: (2005-02-09):
E. Dolník, poslankyňa: Teda 1. konštatovala podľa § 9 ods. 1 písm. a) zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v zmysle uznesenia Národnej rady Slovenskej republiky zo 17. februára 1999 č. 172, dňom 16. februára 2005 končí funkčné obdobie trom členom rady Márii Hradiskej, RSDr. Antonovi Kubischovi a JUDr. Ernestovi Valkovi; 2. zvolila podľa § 6 ods. 1 a § 8 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách troch členov na obdobie 6 rokov, ktoré začne dňom 17. februára 2005; 3. voľbu uskutočnila tajným hlasovaním podľa § 39 ods. 9 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov; 4. uskutočnila druhé kolo voľby v prípade, že v prvom kole nebude zvolený potrebný počet členov, teda traja z navrhovaných kandidátov. Do druhého kola postupujú tí kandidáti, ktorí v prvom kole nezískali potrebný počet hlasov; 5. uskutočnil ďalšie, tretie kolo voľby v prípade, že ani v druhom kole nebude zvolený potrebný počet členov Rady pre vysielanie a retransmisiu, do ktorého postupujú tí kandidáti, ktorí v druhom kole získali najvyšší počet hlasov. Počet kandidátov tretieho kola je dvojnásobok počtu členov, ktorých treba zvoliť. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Pán predsedajúci, prosím, dajte hlasovať o tomto návrhu.
V. Veteška, podpredseda NR SR: (2004-10-28):
Pán minister, nech sa páči.
Zmajkovičová, Renáta, podpredsedníčka NR SR (2013-10-17):
Ďakujem, pán minister. Čas určený na hodinu otázok uplynul a končím tento bod programu. Pani poslankyne, vážení páni poslanci, pokračujeme v rokovaní tretieho dňa 25. schôdze Národnej rady Slovenskej republiky. Ďalším bodom programu, ktorým je druhé čítanie o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov . Vládny návrh zákona je pod tlačou 615, spoločná správa výborov má tlač 615a. Poprosím teraz pána ministra Kažimíra, aby odôvodnil vládny návrh zákona. Pán minister tu nie je, takže dvojminútovú prestávku vyhlasujem. (Dvojminútová prestávka.) (Po prestávke.) Pán minister, nech sa páči, máte slovo.
Mizík, Stanislav, poslanec NR SR (2022-03-23):
Pán Valášek, po nezmyselnom návrhu pani Marcinkovej, a vlastne po nezmyselnej rozprave som sa tentoraz pri tomto zákone opäť nahneval. Pochválili ste Kisku, že v minulosti vetoval navýšenie členov cirkvi na 50-tisíc. Čiže toho Kisku, čo dovliekol kozu, symbol satanistov a Belzebuba do prezidentského paláca (smiech v sále), pán americký jastrab a agent, toto je prepnutosť. Vy normálne chcete prienik všelijakých pekelných okultistických spolkov na tzv. duchovný trh! Pán Valášek, 150 nejakých pastafariánov, vymyslených Kollárov alebo marťanoidov alebo homoidov či nejakých transformérov bude mať cirkev?! Vám už preplo?! Ďakujem.
Figeľ, Ján, podpredseda NR SR (2015-12-11):
S reakciou na faktické Árpád Érsek.
Žiga, Peter, podpredseda NR SR (2023-12-06):
Ďakujem pekne. Na vaše vystúpenie nie je faktická poznámka. Pýtam sa, či sa chce niekto prihlásiť do rozpravy ústne. Pán poslanec Kišš, s procedurálnym? Pán poslanec Kišš sa chcel prihlásiť do rozpravy ústne, prihlásil sa s procedurálnym. Prosím (reakcia z pléna), prihláste sa, prosím, do rozpravy ústne. Končím možnosť prihlásiť sa do rozpravy ústne. Ako jediný sa prihlásil pán poslanec Štefunko. (Reakcia z pléna.) Pán poslanec Kišš, skúste normálne (povedané so smiechom). No dobre. Takže už ste sa prihlásil do rozpravy ústne. Nech sa páči, môžte vystúpiť.
Matovič, Igor, poslanec NR SR (2012-11-06):
Pani kolegyňa Gibalová, ja vám dopredu dávam súhlas na odkopírovanie akéhokoľvek môjho zákona aj s komplet s dôvodovou správou, keď chcete aj s podpisom na konci, lebo mi nejde o politikárčenie, ale o to, keď sa mne nepodarí ten návrh zákona presadiť, aby sa to podarilo vám. A tak ako ste vy hovorili, aj sama ste to priznali, niekedy dávno ste tento návrh predkladali, potom dlhé roky ste s tým nič nerobili a na vašom mieste by som bol iba rád, ak sa niekto tejto iniciatívy chopil a nech by to prepísal aj od písmenka do písmenka. Druhá vec je, aj sama viete, ani sama si nepíšete zákony, ani sama nepíšete dôvodové správy a viete, že vám to vlastne vždy chystá právnik, a vy ako poslanec alebo poslankyňa nemáte čas a možnosti a schopnosti si kontrolovať, či náhodou niekde niečo odpísal, alebo neodpísal, a pripadá mi naozaj ješitné a politikárčenie, aby sme ešte si aj strážili nejaké autorstvo pri návrhoch zákonov, formulácii zákona alebo dôvodovej správy. Buďme radi, že niekto z nás v tejto sále niečo, nejaký dobrý rozumný návrh zákona presadí, a nepozerajme na trápne politikárčenie, či tam použije také slovné spojenie, alebo onaké, a či som ho predtým použil ja, alebo niekto iný.
Kašper, Igor, poslanec NR SR (2020-06-05):
Ďakujem za slovo, pán podpredseda. Musím trošku reagovať na pána kolegu Tarabu a ja chápem jeho pohnútky, že chce týmto, alebo chce reagovať na tento zákon, aby sa pomohlo naozaj všetkým, ale ja si myslím, že pán minister to veľmi presne pomenoval, že kto vlastne bude mať nárok a za akých podmienok. Myslím, že sme išli trošku mimo témy, lebo riešiť teraz tu poisťovne, dividendy a iné takéto záležitosti nie úplne súvisí s týmto zákonom. A keď si to porovnáme napríklad s Českou republikou a myslím, že tam to bolo urobené tak, že každý z tých troch zložiek zobral na tvoje triko tretinu, to znamená aj prenajímateľ, aj nájomca, aj štát, tak tento spôsob alebo tento zákon, ktorý je tu teraz navrhnutý, je určite v tomto prípade lepší jednak pre prenajímateľov a jednak pre nájomcov. A ja som presvedčený, že to, samozrejme, schválime a že toto veľmi pomôže všetkým zariadeniam, všetkým prevádzkam, hlavne aj malých obchodíkov, ktorí, ktorí boli doteraz, by som povedal, trošku, trošku vzadu a verím, že to celé teda dobre dopadne a držím palce, aby sme to podporili. Ďakujem pekne.
M. Hort, podpredseda NR SR: (2009-09-10):
A teraz poprosím spravodajkyňu z výboru pre európske záležitosti, pani poslankyňu Oľgu Nachtmannovú, aby informovala Národnú radu o výsledku prerokovania správy vo výbore. Nech sa páči, pani poslankyňa.
Bugár, Béla, podpredseda NR SR (2010-12-08):
Pán poslanec Kolesík, nech sa páči, máte slovo.
Hrnčiar, Andrej, podpredseda NR SR (2018-09-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Nech sa páči, pán poslanec Dostál.
Kéry, Marián, poslanec NR SR (2014-11-09):
Ďakujem za slovo, pani podpredsedníčka. Pán poslanec Chren, budem sa snažiť byť vecný, a nie emotívny, aj keď po tvojom vystúpení to nie je jednoduché. Čo sa týka výberu dane z pridanej hodnoty, pán poslanec, ty si zabudol, že za vlády pani Radičovej skolaboval daňový systém, ty nám ideš teraz vyčítať, že výber dane nie je na takej úrovni, na akej bol za prvej Ficovej vlády? Veď to je absolútne nekorektné. Čo sa týka Slovenských elektrární, prečo si zabudol povedať, že Slovenské elektrárne boli sprivatizované a, opäť, boli sprivatizované pravicovou vládou? Nepočúval si dobre pána predsedu vlády Slovenskej republiky, ktorý hovoril o tom, že Enel ovláda 66 % akcií? A hovoril si o tom, akí sme my zlí. A strhával si nám masku z tvárí. Ale vysvetli mi, prosím ťa, jednu vec, prečo vždy za vlády pravicových strán ceny elektrickej energie a plynu neustále stúpajú, zatiaľ čo za vlády našej, zlých smerákov, tie ceny buď klesajú, alebo sú minimálne na rovnakej úrovni, to znamená, sa nezvyšujú. Vysvetli mi to, prosím ťa, čím to je. A aj kvôli tomu, že sa našej vláde podarilo vybrať lepšie DPH, si môžeme dovoliť aj ten balíček pozitívnych opatrení, o ktorých si sa tak hanlivo vyjadroval. Bohužiaľ, je to taká žiarlivosť až závisť. A obe tieto vlastnosti nie sú príliš pozitívne. Ďakujem.
M. Hort, podpredseda NR SR: (2008-10-30):
Teraz dávam priestor na vystúpenie spoločnému spravodajcovi, predsedovi výboru pre verejnú správu a regionálny rozvoj, poslancovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán predseda, nech sa páči.
Bugár, Béla, podpredseda NR SR (2018-11-27):
Takže, vážené panie poslankyne, vážení páni poslanci, budeme pokračovať v prerušenej rozprave. Pani poslankyňa, páni poslanci! Pani poslankyňa Grausová ešte má minútu a pol, nech sa páči.
Paška, Pavol, predseda NR SR (2013-06-26):
(Hlasovanie.) 143 prítomných, 53 za, 75 proti, 15 sa zdržalo. Návrh sme neschválili a nebudeme pokračovať v rokovaní o tomto návrhu. Vážené pani poslankyne, páni poslanci, prerokovali sme, odhlasovali sme prerokované body. Pán predseda zdravotníckeho výboru, pán poslanec Raši.
Paška, Pavol, predseda NR SR (2014-01-30):
Ďakujem pekne, pán predseda. Otváram rozpravu. Nemám prihlášku do rozpravy. Vyhlasujem rozpravu za skončenú. Pristúpime teraz k hlasovaniu o prerokovaných bodoch programu 29. schôdze. Poprosím pána poslanca Fitza, aby uviedol v prvom čítaní hlasovanie o vládnom návrhu zákona o divadelnej činnosti a hudobnej činnosti, je to tlač 819. (Hlasovanie o vládnom návrhu zákona o divadelnej činnosti a hudobnej činnosti a o zmene a doplnení niektorých zákonov , tlač 819.)
Ďuriš Nicholsonová, Lucia, podpredsedníčka NR SR (2019-05-21):
Ďakujem pekne, pán spravodajca. Otváram rozpravu. Písomne som dostala jednu prihlášku, a to od pána poslanca Ondreja Dostála. Nech sa páči, pán poslanec Dostál, máte priestor.
Baláž, Vladimír, poslanec NR SR (2022-02-03):
Ďakujem pekne, pán predsedajúci. Vážené kolegyne a kolegovia, nebudem veľmi dlhý. Chcem plne podporiť návrh kolegu Rašiho so všetkou vážnosťou, ktorá k tomuto návrhu patrí. Je škoda, že ten návrh si vypočuje tak málo ľudí. Situácia v zdravotníctve je veľmi-veľmi vážna. Stále všetci o tom čítame a hovoríme, ale prakticky nič sa s tým nerieši a nič sa s tým nerobí. Keď si zobereme nárast platový v okolitých štátoch, kde naši zdravotnícki pracovníci veľmi ľahko môžu ísť, pretože sú tam aj žiadne, nie sú tam žiadne rečové bariéry, ako napríklad v Čechách, ale, samozrejme, aj do Rakúska, dokonca do Maďarska či do Poľska, musíme povedať, že mám celkom vážne obavy o budúcnosť v zdravotníctve. Napriek všetkým rečiam, ktoré sa tu viedli dlhodobo o tom, ako je strašne zničené zdravotníctvo na Slovensku, zdravotníci a zdravotníctvo ukázali plnú výkonnosť za dva roky pandémie, plnú výkonnosť. Urobili všetko, čo treba pre záchranu života a zdravia našich obyvateľov. Nikto nemá ani kúsok elementárnej slušnosti, aby s tými ľuďmi rozprával. My sme mali zdravotnícky výbor, kde prišli predstavitelia sestier a záchranárov, aby rozprávali o navýšení ich základných platov. Napriek prísľubu ministerstva financií nikto stade neprišiel. Tento tristný nezáujem je katastrofálny. Ja ani celkom dobre nerozumiem, či oni žijú v reálnej dobe, či vedia, že čo sa vlastne vôbec deje. Tí ľudia, ktorí v zdravotníctve pracujú, potrebujú mať aspoň nádej, že sa niečo zmení, ale nemení sa absolútne nič. Absolútne nič. Záchranári deklarovali, že potrebujú 12 mil. euro na to, aby splnilo všetky ich koeficienty, ktoré potrebujú z hľadiska ich navýšenia miezd. Napriek tomu, že sme minuli takmer miliardu euro, ak nie viac – kolega Raši to istotne spresní – na rôzne, prepáčte mi ten výraz, blbosti, ako bolo testovanie, lotéria, vyplácanie hocikomu peňazí len tak z brucha len kvôli nejakému piár, tak napriek tomu nemáme 12 mil. euro, aby sme pomohli záchranárom? To je predsa neuveriteľné. My potrebujeme dať do systému okolo 200 až 300 mil. euro. Tie peniaze sú odsúhlasené s Útvarom hodnoty za peniaze, napriek tomu sa nikto nedebatuje so zdravotníkmi o tom, že čo má s nimi robiť. Doktor Visolajský kričí ako posledný z Titanicu, potápajúcej sa lode, o pomoc, ale nikto sa možno viac ako pol roka s ním ani nechce stretnúť. Ja nerozumiem tomu. Ak opadne tá pandémia a ľudia si uvedomia, zdravotníci uvedomia, že ako bezcitne a bezohľadne sa s nimi zaobchádzalo, tak nás čakajú naozaj veľmi ťažké časy. Preto ešte raz vravím, podporujem tento návrh a prosím všetkých, aby sa zamysleli, pretože tie peniaze tu sú a dajú sa na to minúť. Kolega Raši to povedal na výbore celkom jasne: Ak vadí, že je to opozičný návrh, prijmite ho, zmeňte, urobte nejaký iný návrh, my ho istotne podporíme. Ďakujem veľmi pekne.
P. Hrušovský, predseda NR SR: (2005-03-16):
(Hlasovanie.) 130 prítomných, 70 za, 60 sa zdržalo, návrh sme schválili. Ďalší návrh.
Figeľ, Ján, podpredseda NR SR (2014-11-08):
Ďakujem pekne, je to v zápise. Ďalším rečníkom v poradí prihláseným do rozpravy je Miroslav Číž. Nech sa páči.
Kollár, Boris, poslanec NR SR (2016-09-22):
Ja by som chcel len doplniť, že skutočne tento zákon neni absolútne rasistický, my tunák nebojujeme proti konkrétnej nejakej rase, nejakému vierovyznaniu alebo čomukoľvek, my sa bavíme len o neprispôsobivých občanoch, ktorí môžu byť rovnako, môžu to byť moslimovia, môžu to byť Rómovia, môžu to byť kľudne po mojom, Cigáni, môžu to byť bieli, to je jedno, proste keď je raz niekto neprispôsobivý a neviete si s tým pomôcť, tak treba pred takýmito ľuďmi ochrániť ľudí slušných, ktorí naozaj vytvárajú tie hodnoty, ktorí tvoria chrbticu a absolútne tvoria chrbticu tohto štátu, na ktorých tento štát a toto zriadenie stojí, ktorí odvádzajú prácu, ktorí sú slušní, dodržiavajú zákony, a títo ľudia musia byť chránení pred neprispôsobivými ľuďmi. Aj mne je úplne jedno, akú majú farbu pleti. Takže bol by som veľmi rád, keby niekto toto nedával do kontextu veľmi zlého, lebo on naozaj má chrániť tých slušných a poctivých ľudí. Nič iné, nič viac, nič menej. Ďakujem.
P. Hrušovský, predseda NR SR: (2005-05-10):
(Hlasovanie.) 145 prítomných, 143 za návrh, 2 nehlasovali. Národná rada po opätovnom prerokovaní návrh zákona schválila . Poprosím pána poslanca Kötelesa, aby z poverenia výboru pre životné prostredie a ochranu  prírody predniesol návrh hlasovania k vrátenému zákonu zo 16. marca, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č.  276/2001 Z. z. o regulácii v sieťových odvetviach v znení neskorších predpisov a o zmene a doplnení niektorých zákonov (tlač 1097). Nech sa páči, pán spoločný spravodajca.
Paška, Pavol, predseda NR SR (2014-03-20):
Hlasujeme. (Hlasovanie.) 140 prítomných, 17 bolo za, 64 proti, 59 sa zdržalo. Ani tento návrh sme neschválili.
Paška, Pavol, predseda NR SR (2013-11-26):
Pán poslanec, ja sa ospravedlňujem, prepáčte, ale, dámy a páni, pokračujeme v rozprave. Ak nemáte záujem o rozpravu, radšej choďte preč z rokovacej sály. Prepáčte, pán poslanec, nech sa páči.
P. Hrušovský, podpredseda NR SR: (2001-09-17):
M. Mesiarik, poslanec: Áno, ďakujem za slovo. Ako ste si všimli, kolegyne, kolegovia, ja som nenavrhoval stiahnuť tento bod alebo nepokračovať, povedal som svoj názor. Myslím si, že v druhom čítaní môžeme diskutovať do hlbšia alebo hlbšie, ale kladiem si otázku a budem sa pýtať aj v druhom čítaní, či takýto krok pomôže riešiť vážne problémy zdravotníctva. Či je toto problém? Ja mám stanoviská a názory aj tej druhej strany, nehovorím len svoj názor, aj keď som ho laicky povedal, a sú skutočne diskutabilné názory jednej aj druhej strany, kde by sme mohli nájsť kompromis, samozrejme. Takže nepriečiť sa tomu. A pani Aibekovej snáď len toľko, že určite som si vedomý toho, čo ste spomínali, že bude treba skutočne zmeniť prístup v štátnom rozpočte pre budúci rok, a nielen pre budúci rok, pokiaľ ide o zdravotníctvo.
Hrušovský, Pavol, podpredseda NR SR (2010-10-21):
Hlasujeme, páni poslanci, o návrhu uznesenia, ktorý predložil pán poslanec Vážny. Chcem upozorniť, že na schválenie uznesenia je potrebný súhlas nadpolovičnej väčšiny poslancov Národnej rady, nakoľko sa jedná o medzinárodnú zmluvu. (Hlasovanie.) 143 prítomných, 143 za návrh. Konštatujem, že Národná rada návrh schválila. Vyhlasujem obedňajšiu prestávku. (Prerušenie rokovania o 11.58 hodine.) (Pokračovanie rokovania o 14.00 hodine.)
Blanár, Juraj, podpredseda NR SR (2023-05-03):
Toľko jediný prihlásený ústne do rozpravy. Vyhlasujem rozpravu za uzavretú. Nepredpokladám, že by pán navrhovateľ chcel záverečné slovo, avšak pani spravodajkyňa... Čiže môžete povedať termín hlasovania, prosím.
Pellegrini, Peter, predseda NR SR (2015-11-12):
Prezentujme sa a hlasujme o druhom pozmeňujúcom návrhu pani poslankyne Mezenskej. (Hlasovanie.) Prítomných 133 poslancov, za hlasovalo 128 poslancov, zdržali sa 2 poslanci, nehlasovali 3. Tento pozmeňujúci návrh sme schválili.
Kollár Boris, predseda NR SR (2021-05-12):
Prosím, prezentujme sa a hlasujeme. (Hlasovanie.) Prítomných 134 poslancov, za 96, proti žiadny, zdržalo sa 37, nehlasoval 1. Sme v treťom čítaní, návrh sme schválili. Nech sa páči.
Radošovský, Marián, poslanec NR SR (2015-04-17):
Ďakujem pekne. Kolega Simon, musím ťa trochou poučiť, lebo asi napriek tomu, že si bol dva razy ministrom, neviem koľkokrát poslancom, nevieš všetko. Jedno také porekadlo hovorí: Quod licet Iovi, non licet bovi. Čo je dovolené bohovi, Iovovi, nie je dovolené volovi. Alebo aj ináč, čo si môže dovoliť vládca Bohov, nemôže si dovoliť smrteľník, čiže obyčajný človek. O tom asi je celá táto kauza, o tom je celé podnikanie Širokého, o tom je výbuch, ktorý jednoducho musel prísť len za opozičnej zostavy, nemohol prísť za inej zostavy, pretože dovtedy pán Široký stále a stále, keď mal aj nízku cenu, tak mu bola vykompenzovaná dodatkami. Ale tak to bolo, taká bola kultúra. Taký ešte krátky dôvetok, naša od stredy trvajúca schôdza má celkom zaujímavý ohlas v zahraničí. A mne sa to celkom tak, v úvodzovkách, páči, že aj to je spôsob ako zviditeľniť Slovensko. A spýtam sa kolegov, či znova budeme patriť medzi republiky, ktoré majú vo výsostnom znaku toto (rečník dvíha banán). To je banán, prosím pekne, aby mi ho nikto potom nezobral, to ho mám na desiatu.
B. Bugár, podpredseda NR SR: (2004-09-09):
(Hlasovanie.) Prítomných je 126 poslancov, za 97, proti 1, zdržalo sa 27, nehlasoval 1. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa náhodou niekto nehlási do rozpravy. Konštatujem, že ani náhodou. Vyhlasujem rozpravu v tomto čítaní za skončenú. Pán predseda, nech sa páči.
Kuffa, Štefan, poslanec NR SR (2022-09-28):
Ja mám procedurál, pán predseda.
B. Bugár, podpredseda NR SR: (2001-09-05):
Teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona , ktorým sa mení a dopĺňa zákon Národnej rady Slovenskej republiky č. 387/1996 Z. z . o zamestnanosti v znení neskorších predpisov a o zmene a doplnení niektorých zákonov . Návrh zákona ste dostali ako tlač 1040, návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady č. 1144. Za skupinu poslancov návrh zákona uvedie poslanec Július Brocka. Prosím, pán poslanec, nech sa páči, máte slovo.
Danko, Andrej, podpredseda NR SR (2024-09-17):
Nie, máte svoj úlet. Skúste k téme.
P. Paška, predseda NR SR: (2007-11-27):
A týmto teraz zároveň odpovedám aj všetkým tým, ktorých sa to týka, a znovu to zopakujem, ak niekto kedykoľvek, samozrejme, ak zostanem a ma neodvoláte, bude mať snahu o vecnú komunikáciu, a to argumentmi a pojmami, ktoré ja považujem za slušné, tak to budem robiť. Ale vy ste ma tu, nehnevajte sa, pán Janiš, Dzurinda, odvčera častovali takými prívlastkami, že nie som človek. Napriek tomu si myslím, že si tí ostatní slušní, ktorí tu sedia, zaslúžia, aby som na to nereagoval. Čiže na ostatné nebudem reagovať. Ale znovu opakujem, pán Mikloško, problém nie je to moje odsúdenie nekorektnosti, zvolania schôdze, návrhu na odvolanie. To všetko patrí k tomu. Patrí k tomu aj ten pohľad na to, či to bolo alebo nebolo pochybenie alebo či existuje aj iná alternatíva alebo existovala iná alternatíva. To je všetko v poriadku. Ale ten spôsob interpretácie, to je čosi, čo som považoval za nekorektné. Ďakujem.
Hrnko, Anton, poslanec NR SR (2017-06-14):
Pán poslanec Krajňák, čudujem sa, že vy ako intelektuál ste schopný takéhoto výkladu dejín. Nuž aj tak sa dajú vykladať dejiny. Musím konštatovať, že moja mama bola úplne jednoduchá tkáčka a mala na to názor, ktorý bol v súlade s geopolitickou danosťou, v ktorej sa vtedajšie Československo nachádzalo, a o Dubčekovi sa vyjadrila nasledovne: Toto bol len Dubček a ako sa národ pri ňom pozdvihol, ale keď tu bude „Dub“, potom sa až budeme mať dobre. Ale vy tým „Dubom“ asi nebudete. Prepáčte.
Zmajkovičová, Renáta, podpredsedníčka NR SR (2012-05-16):
Pán poslanec Jarjabek.
Ďuriš Nicholsonová, Lucia, podpredsedníčka NR SR (2017-02-07):
Ďakujem pekne, pani poslankyňa, za vaše vystúpenie. Reagovať chcú dvaja páni poslanci. Končím možnosť prihlásiť sa s faktickou poznámkou. Pán poslanec Bublavý, nech sa páči.
Pellegrini, Peter, predseda NR SR (2015-04-21):
Pán poslanec Hlina.
B. Bugár, podpredseda NR SR: (2001-09-19):
E. Rusnáková, poslankyňa: Ďakujem pekne. Pri cestovnom hovorím v prvom rade o tých žiakoch, ktorí si plnia povinnú školskú dochádzku. Vieme, že zľavy na cestovnom pre študentov dávajú SAD-ky, dávajú ich z vlastného rozpočtu, ktorý je však vlastne tvorený sčasti aj zo štátneho rozpočtu. Keďže bude dochádzať k tomu, že niektoré školy a školské zariadenia sa budú musieť rušiť a teda niektoré deti budú musieť cestovať do obce, ktorá je ďalej, vieme, že dôjde k privatizácii SAD, pokúšam sa zabezpečiť to, že obec bude musieť riešiť tento problém. Myslím si, že v individuálnych prípadoch návrh pomôže rodinám preklenúť toto obdobie. Ide hlavne o žiakov, ktorí plnia povinnú školskú dochádzku. Pri koncepčnom zámere som dávala najmenej dva roky z toho dôvodu, že ja nehovorím ako pán Mikloško o funkčnom období riaditeľa, ale hovorím o tom, že riaditeľ by mal predkladať svoje koncepčné zámery. A to, že na koľko rokov, to záleží od rady školy. A že môže dôjsť k zrušeniu školy aj bez vedomia ministerstva, no, bohužiaľ, dochádza k takým prípadom. Štátna školská inšpekcia nemá inšpektora na každej škole. Čiže ak dôjde k takémuto prípadu, tvrdím, že ho treba veľmi tvrdo pokutovať a postihnúť. Pani poslankyňa Tóthová, hlavný školský inšpektor najprv navrhne odvolanie a zriaďovateľ si vypýta k tomuto návrhu stanovisko rady školy, čiže tá časová postupnosť je v návrhu zákona správne, a pravdepodobne došlo len k nepochopeniu z vašej strany. Časová postupnosť je zachovaná. Ďakujem.
Brocka, Július, poslanec NR SR (2014-11-10):
Áno, liečenie slovom. Pán minister, vy ste sa obrátili iba na svojich poslancov ako správny ideológ, že oni sú tí legitímne zvolení zástupcovia ľudu, SMER. Pán minister, omyl. Všetci sme tu legitímne zvolení a zastupujeme občanov. Len vy zo SMER-u ste sa spreneverili svojmu poslaniu zástupcov ľudu. Vidieť to z toho, čo robíte, ako žijete, v čom bývate, čím sa vozíte. Pán minister, vy tu zastupujete dnes skôr Belizanov, ako povedal môj kolega. Viac finančníkov, zbohatlíkov a zlodejov. Ešteže ste sa dištancovali od toho blázna rapera. Pán minister, SMER bol kedysi sociálnou demokraciou. Ale dnes je skôr mutantom SNS, HZDS a komunistov, toho najhoršieho, čo tu na Slovensku za posledných 30 rokov bolo, pán minister.
P. Paška, predseda NR SR: (2010-02-11):
(Hlasovanie.) 126 prítomných, 50 za, 4 proti, 70 sa zdržalo, 2 nehlasovali. Tento návrh sme neschválili.
B. Bugár, podpredseda NR SR: (2005-09-21):
Ďalším bodom programu je prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 1232). Prosím ministra vnútra Slovenskej republiky Vladimíra Palka, aby návrh zákona uviedol. Nech sa páči.
Remišová, Veronika, poslankyňa NR SR (2024-02-08):
Pán Gašpar, ja si ešte pamätám, ako ste ako policajný prezident robili bombastické tlačové konferencie, ako ste odhalili veľkú korupciu, kilo klobás za skúšku alebo vrecko ryže pre nejakého úradníka. A teraz zas vysvetľujete ľuďom, že vlastne je potrebné znížiť premlčaciu dobu, pretože ženy to vraj zneužívajú. Je to mimoriadne zvrátená argumentácia, pretože vy ochraňujete násilníkov a pri maloletých deťoch je to to isté. Argumentujete, že do 15 rokov majú špeciálnu ochranu a čo 16-roční a čo 17-roční? A vy svojou novelou zákona, tu v parlamente to obhajujete, chránite tie najspodnejšie prúdy spoločnosti, tých najhorších násilníkov, tých najväčších zlodejov. Vaša strana SMER sa chodí predvádzať na SNP, tvárite sa, že bojujete proti fašizmu, proti fašistickej ideológii, ale tu v parlamente si idete schváliť novelu zákona, ktorá zachráni hnusných náckov, ktorí zabili študenta Tupého. Hanbite sa, pokrytectvo! (Potlesk.)
Pellegrini, Peter, podpredseda NR SR (2020-04-29):
Ďakujem pekne, pán podpredseda vlády. Dávam teraz slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Michalovi Šipošovi. Nech sa páči, pán poslanec.
Hrnčiar, Andrej, podpredseda NR SR (2016-12-06):
Končím možnosť nahlásiť sa s faktickými poznámkami. Na vystúpenie pána poslanca – štyri faktické poznámky. Nech sa páči, pani poslankyňa Vaľová.
Sólymos, László, minister životného prostredia SR (2017-02-02):
Ďakujem pekne, pani poslankyňa, za otázku. Tak na priemyselnú skládku OFZ Široká sa odpad ukladal v rokoch 1965 až 1999. Skládka bola právoplatne povolená a zriadená v súlade s vtedajšou legislatívou. Uložilo sa tam 200-tisíc metrov kubických trosky. Skládka nie je prekrytá, a tak zrážková voda odplavuje z odpadu niektoré látky, napríklad aj arzén, a kontaminuje, samozrejme, podzemné vody. Ide o environmentálnu záťaž, to by som chcel zdôrazniť, že ide o environmentálnu záťaž a lokalita nie je haváriou. Je to environmentálna záťaž, ale lokalita nie je haváriou. Ministerstvo životného prostredia ju však rieši ako jednu zo svojich priorít. V súčasnosti prebieha verejné obstarávanie na jej sanáciu, s prácami by sa malo začať, dúfam, ešte tento rok, avšak všetko závisí od ukončenia tohto verejného obstarávania, ktoré už ťaháme od roku, decembra 2015, to je už vyše roka. Takže keď sa dokončí verejné obstarávanie, okamžite sa začne so sanáciou tejto environmentálnej záťaže. Skončil som.
Mičovský, Ján, poslanec NR SR (2022-10-21):
Ja teda oznámim to obligátne, že teda hlasovanie o tomto návrhu zákona bude budúci štvrtok o jedenástej hodine Ale zároveň by som k tomu ešte aj predsi pár slov dodal, a to asi v tom zmysle, že opäť nejdeme robiť žiadne veľké novinky, tak ako som to spomínal už s tými Podlavicami pred vyše sto rokmi, my ani pri zadržiavaní vody v krajine nemáme teraz pred sebou úplne neznámy priestor, že sa musíme začať nanovo zaoberať touto problematikou. My si len musíme obnoviť skúsenosti našich starých otcov a našich odborníkov, ktorí tu boli dávno pred nami, a povedať si, že treba opäť tieto skúsenosti začať reálne aplikovať, pretože sme na to naozaj, tak ako aj povedal pán predkladateľ, za posledné desaťročia zabudli. Už som spomenul dnes meno profesora Stolinu v istej súvislosti. Spomeniem ešte ďalšieho významného lesníckeho profesora, profesora Bindera, ktorý bol odborníkom na radenie bystrín, na to, aby voda v krajine bola zadržiavaná tak, aby v obdobiach sucha zabezpečovala vlahu a v obdobiach povodní, aby týmto povodniam bránila na tých dolných tokoch, kde sa obyčajne prejavujú, pretože príčiny vznikajú na horných tokoch a prejavujú sa práve na tých dolných tokoch. Toto všetko sú známe veci. Preto tá veta, ktorá by mohla byť kľúčová, zadržme vodu v krajine múdrym spôsobom, pretože každý spôsob, aj tie veľké priehrady, ktoré boli často kritizované, aj tie Mišove Kravčíkove prehrádzky, ktoré tiež bývali kritizované, jedno aj druhé má význam. A to, čo je aj v tomto návrhu zákona zdôraznené, že treba tie bariéry na jednej strane odstrániť, na druhej strane možno naopak, spomaliť tie toky. To je tá múdrosť týchto našich profesorov, ktorí to dávno vedeli, ako sa to má aplikovať. Tak len prosím, aby sme aj v duchu tohto zákona, tak na lesnej pôde, ako aj poľnohospodárskej pôde, vedeli ich opäť prinavrátiť do života, lebo my dnes nehovoríme o ničom menšom ako o 90 % územia Slovenska. Je to dosť vysoké percento na to, aby sme tomu priložili plnú vážnosť. Ďakujem pekne.
Viskupič, Jozef, poslanec NR SR (2015-04-22):
Ďakujem, pani predsedajúca, že ste mi udelili slovo, pro futuro. Takže ja by som chcel povedať, že áno, v druhom čítaní opoziční poslanci predložili ústami Daniela Lipšica riešenie nie v strese, pretože táto téma nie je nová, vyvážené a dávajú proti vrabcovi v hrsti 50 %, ktoré budú musieť poskytnúť z okruhu verejných financií ľudia, ktorí majú účty v bankách a je to stále tak. Oproti tomu stavia opozičný návrh na misku váh 100 % a 100 % krytia vlastne ich prostriedkov a na čas, kedy je firma v predlžení, aj kontrolný balík tejto firmy, aby bolo jasné, kto je v tejto situácii pánom. To znamená, že ak spôsobí manažment firmy, nejakým spôsobom privedie svojich veriteľov do situácie, že treba to zachraňovať, tak aby mohli rozhodnúť. Tieto dve riešenia a okrem toho ďalšie opozičné sú na stole a bude veľmi dôležité, akým spôsobom sa k tomu postaví väčšina, ktorá sa v tomto parlamente môže nájsť. Chcel by som povedať a poďakovať za predloženie toho návrhu a myslím, že aj ten časový rozsah hovorí o tom, že je vypracovaný kvalitne a je veľmi ťažké a uvidíme, či tie reči, ktoré sa hovoria, že veľmi ľahko sa podniká, keď niekto v tejto krajine vlastní premiéra, sú alebo nie sú pravdou. Ak pán Široký vlastní premiéra, tak príde k vládnemu riešeniu. Ak nie, to opozičné... (Prerušenie vystúpenia časomerom.)
Krištúfková, Petra, poslankyňa NR SR (2018-03-14):
Ďakujem za slovo. Vážení páni poslanci, cieľom návrhu zákona je zvýšiť sadzbu na jednu hodinu osobnej asistencie na účely výpočtu výšky peňažného príspevku na osobnú asistenciu zo súčasných 1,39 % sumy životného minima na 2,01 sumy životného minima. Navrhovanou zmenou zákona sa zvýši suma na jednu hodinu osobnej asistencie zo súčasných 2,78 eur na hodinu na 4 eurá na hodinu. Týmto vytvoríme predpoklady k lepšej dostupnosti osobnej asistencie. Zároveň predpokladáme, že sa týmto skvalitní život osôb s ťažkým zdravotným postihnutím. Predložený návrh zákona bude mať nepriaznivý dopad na rozpočet verejnej správy. Tieto dopady sú uvedené v doložke vplyvov. Ďalej bude mať pozitívny sociálny vplyv. Nebude mať dopad na podnikateľské prostredie, životné prostredie a informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie. Ďakujem a hlásim sa do rozpravy.
Paška, Pavol, predseda NR SR (2013-03-14):
Je súhlas, aby pani podpredsedníčka... (Súhlasná reakcia pléna.) Nech sa páči.
Malatinec, Roman, poslanec NR SR (2023-11-22):
Ďakujem pekne, pán podpredseda. Nechcel som pôvodne reagovať, ale nedá mi to, pretože ja osobne si vážim každého poslanca, ktorý sedí v tomto pléne a používa politiku argumentu a normálne a vecne tu diskutuje. Politika pána Igora Matoviča, kričať, urážať, nadávať na svojich oponentov v koalícii, a zvlášť na ženu, je nemiestne a s týmto v tomto pléne nemôžme súhlasiť. Ja sa vám, ja čudujem sa médiám, že vám dávajú, pán Matovič, priestor, keď dokážete dosiahnuť dno a uraziť dámu, ktorá sedí vedľa vašej ľavici, keď ste mali rozpravu. Prejdite sa po Slovensku, pán Matovič, a pozrite sa, v akom hroznom stave máme nemocnice. Nikto za vašej vlády neprihliadal na geografické položenie aj celého Slovenska, že naši ľudia trebárs z Banskej Štiavnice musia cestovať do Žiaru nad Hronom, kde chcú zrušiť pôrodnice, nikto nehovorí o Revúcej, nikto nehovorí o dostupnosti Horehroncov zdravotnej starostlivosti. A oni sa to veľmi dobre pamätajú, kto mal tieto rezorty, pán Matovič. A ja si vyprosím, aby ste urážali dámu, ministerku našej vlády, pretože takáto politická kultúra na Slovensko nepatrí a žiadam aj médiá, aby vás ignorovali, pretože toto nie je politická kultúra. Ďakujem vám pekne. (Potlesk.)
Bugár, Béla, podpredseda NR SR (2011-06-29):
Ďalej v rozprave vystúpi pán poslanec Ondruš, pripraví sa pán poslanec Markovič. Pán poslanec Ondruš stráca poradie. Pán poslanec Markovič, nech sa páči, máte slovo.
Laššáková, Jana, podpredsedníčka NR SR (2014-11-10):
Páni poslanci, poprosím vás...
Paška, Pavol, poslanec NR SR: (2013-02-14):
(Zastavenie audiovizuálnej prezentácie.) (Ruch v sále.) Dobre. Chcem len zdôrazniť, že naozaj nám nikdy nešlo o nič iné, len aby táto voľba prebehla normálnym ústavným, nespochybniteľným spôsobom. Dnes sme tu nemuseli byť, keby ste vtedy prijali ponuku nevoliť rýchlo v piatok poobede. (Audiovizuálna prezentácia na obrazovkách v rokovacej sále.)
Kiššová, Jana, poslankyňa NR SR (2017-09-11):
Ďakujem veľmi pekne za slovo. Tiež chcem upozorniť členov hospodárskeho výboru, že máme zasadnutie zajtra o 8.15 ráno. Ďakujem pekne. (Prestávka.) (Po prestávke.)
Glváč, Martin, podpredseda NR SR (2017-12-05):
Veľmi predýchavam. A reakcia, pán poslanec Číž, a dúfam, že poviete, čo by som povedal ja pánovi Budajovi, ale nech sa páči, pán poslanec Číž.
Grendel, Gábor, podpredseda NR SR (2023-03-22):
Ďakujem za informáciu. Prerušujem rokovanie o tomto bode programu. Pokračovať budeme prvým čítaním o vládnom návrhu zákona o transformácii Technického skúšobného ústavu Piešťany na akciovú spoločnosť a o doplnení zákona č. 111/1990 o štátnom podniku v znení neskorších predpisov. Vládny návrh zákona má parlamentnú tlač 1469. Návrh na jeho pridelenie na prerokovanie výborom je v rozhodnutí č. 1542. Nech sa páči, pán podpredseda vlády, opäť vás prosím, aby ste vládny návrh zákona uviedli. (Rokovanie o vládnom návrhu zákona o transformácii Technického skúšobného ústavu Piešťany, š.p. na akciovú spoločnosť a o doplnení zákona č. 111/1990 Zb. o štátnom podniku v znení neskorších predpisov , tlač 1469.)
Blaha, Ľuboš, podpredseda NR SR (2024-05-10):
Pani poslankyňa, reagujte na pani Jaurovú, nie na pani ministerku. (Výkriky z pléna.)
J. Tkáčová, poslankyňa: (2008-11-27):
Vážený pán predsedajúci, dámy poslankyne, páni poslanci, v rozprave vystúpim so svojím názorom, so svojím pohľadom na kapitolu rozpočtu, ktorá sa týka poľnohospodárstva. Keďže sa naši kolegovia neustále vracajú k minulým vládam, dovoľte mi jedno porovnanie rozpočtov, a to rozpočtov poľnohospodárstva, kapitoly poľnohospodárstva, ktorá v roku 2002 dostala k dispozícii 13 mld. korún spolu s vodným hospodárstvom. V roku 2006, keď táto vláda končila, rozpočet bez vodného hospodárstva bol 23 mld. korún, čiže index nárastu 177. Nejde to? Bola by som rada, keby to bolo viditeľné aj na tabuli.
Pčolinský, Peter, podpredseda NR SR (2023-05-17):
Ďakujem. Teraz poprosím spravodajcu, ktorého určil gestorský výbor pre hospodárske záležitosti poslanca Petra Libu.
Sárközy, Irén, poslankyňa NR SR (2019-10-22):
Pán predsedajúci, prosím vás, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre zdravotníctvo. Ďalej za gestorský výbor určuje ústavnoprávny výbor s tým, aby výbor prerokoval návrh zákona v druhom čítaní do 30 dní a gestorský do 32 dní od prerokovania návrhu zákona v Národnej rade.
Blanár, Juraj, podpredseda NR SR (2022-12-01):
Ďakujem pánovi kolegovi Pčolinskému a môžeme pristúpiť, vážené panie poslankyne, páni poslanci, pokračovaním v popoludňajšom rokovaní tretieho dňa 78. schôdze Národnej rady Slovenskej republiky podľa schváleného programu druhým čítaním o vládnom návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Je to pod parlamentnou tlačou 1214, spoločná správa je pod tlačou 1214a. Poprosím pána ministra práce, sociálnych vecí a rodiny Milana Krajniaka, aby sa ujal slova a tento návrh zákona v pléne uviedol. Nech sa páči, pán minister.
Stanko, Július, poslanec NR SR (2010-12-15):
Dámy a páni... (Vystúpenie prerušené predsedajúcim.)
T. Cabaj, podpredseda NR SR: (2009-06-18):
Teraz dávam slovo spoločnému spravodajcovi z výboru pre hospodársku politiku poslancovi Pavlovi Pavlisovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Blanár, Juraj, podpredseda NR SR (2022-03-17):
Päť, štyri, tri, dva, jedna... vyčerpali sme hodinu otázok. Vážené panie poslankyne, páni poslanci úplne, takže ďakujem pánom ministrom za účasť a rovnako aj pánom poslancom. A môžeme pokračovať v rokovaní tak, ako bol schválený program s úpravou, kde boli zaradené body súvisiace so skráteným legislatívnym konaním. Takže, vážené pani poslankyne, páni poslanci, budeme teraz rokovať o návrhu vlády na skrátené legislatívne konanie o vládnom návrhu zákona o niektorých ďalších opatreniach v súvislosti so situáciou na Ukrajine . Je to parlamentná tlač 947. Poprosím pána podpredsedu vlády a ministra hospodárstva, aby v zastúpení pána ministra Romana Mikulca tento návrh v snemovni odôvodnil. Nech sa páči, pán podpredseda.
Laššáková, Jana, podpredsedníčka NR SR (2015-09-23):
Prezentujme sa a hlasujeme. (Hlasovanie.) Prítomných 130 poslancov, za návrh bolo 82, zdržali 47, 1 poslanec nehlasoval. Konštatujem, že sa Národná rada uzniesla, že tento návrh zákona prerokuje v druhom čítaní. Pán spravodajca, uvádzajte ďalšie hlasovanie.
Šuca, Peter, poslanec NR SR (2017-10-18):
Veľmi pekne ďakujem za slovo, vážený pán predsedajúci. Ctená a vážená pani poslankyňa Remišová, vy máte vážnu odvahu vystúpiť takto v rozprave, ako ste vystúpili? Vy si myslíte, že vy máte morálne právo mentorovať našich ministrov a rozprávať, aké vystúpenie majú? Vy si myslíte, že môžte pustiť z vašich úst to, čo ste pustili, že typická ukážka kultúry ministrov? Podľa môjho názoru minister Peter Žiga vystúpil veľmi vecne, konkrétne, argumentačne podloženým diskusným príspevkom. A prosím vás, čím sa vás dotkol, ako vám ublížil? Predtým, keď som skončil vysokú školu, bol som, keď som skončil vysokú školu a učil som, predtým som bol robotník, chodil som v smradľavých montérkach, ktoré mi prala moja mama, vôbec sa za to nehanbím, žil som z roboty, ktorú som žil. Čím sa vás dotkol minister Žiga? Skúste mi povedať! Máte morálne právo vystúpiť, ako ste vystúpili? Kultúru našich ministrov? Čo tu predvádzajú vaši koaliční, vaši, vaši parťáci z opozície, slová ako „vy ste taký trtko“, váš kolega z opozície! Váš pán šéf na nášho premiéra „ty vagabund, ty zlodej“! Vy máte pocit, že máte morálne právo takto vystúpiť?! Povedali ste, že ľudia na Slovensku si takéto vystúpenie nezaslúžia. Ja si myslím, že ľudia na Slovensku si takéto vystúpenie, ako predviedol minister Peter Žiga, zaslúžia a žiadajú po takýchto vystúpeniach. Ďakujem za pozornosť.
Figeľ, Ján, podpredseda NR SR (2014-07-01):
Ešte pán spravodajca. Nie, ďakujete. Ďakujem pekne. Prerušujem rokovanie o tomto bode programu. A pristúpime k prvému čítaniu o návrhu poslancov Národnej rady Slovenskej republiky Ľudovíta Kaníka, Petra Polláka a Viliama Novotného na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov . Tento návrh je pod tlačou 998 a návrh na jeho pridelenie do výborov je v rozhodnutí č. 992. Dávam teraz slovo poslancovi Ľudovítovi Kaníkovi na uvedenie zákona, návrhu zákona.
Žiga, Peter, podpredseda NR SR (2024-02-21):
Pán poslanec Tankó.
Blaha, Ľuboš, podpredseda NR SR (2024-06-20):
Ako ďalší do rozpravy je prihlásený pán poslanec Ján Mažgút, ale nie je prítomný v sále, takže poprosím pána poslanca Lukáša Buža za klub hnutia SLOVENSKO. Nech sa páči.
Sulík, Richard, predseda NR SR (2011-03-22):
Prepáčte, pani poslankyňa. Poprosím kolegov, keby mohli byť tichšie, resp. riešiť si mimo tejto sály svoje rozhovory. Prosím vás pekne, venujte pozornosť pani poslankyni. Nech sa páči.
Kuffa, Štefan, poslanec NR SR (2014-09-18):
Ďakujem za slovo. Vážená pani podpredsedníčka, vážený pán predkladateľ, spravodajca, kolegyne a kolegovia, dovoľte mi niekoľko slov. Renátu Zmajkovičovú chcem pochváliť, že je tuná znova s týmto návrhom zákona, Dodo a kolegovia, však už majú tuná tie pripomienky, ja som sa aj podpísal pod ten pozmeňujúci návrh, áno, sú tu aj také postrehy, možno by bolo vhodné sa nad tým teda zamyslieť, ale zase ja mám taký pohľad pozitívny, však uvidíme, že čo prinesie tá reálna prax a či ten zákon dosiahne ten úmysel, ktorý, ja vám verím, že úprimne máte, aby proste ten bilbordový smog sa akosi eliminoval. No ja by som bol najradšej, keby tuná nebol. Myslím si, že naša krajina je jeden veľký bilbord, samé plagáty, to je úplne strašné. Keď idete do susedných krajín, to neexistuje. To Poľsko, jak tu bolo vykreslené, tak áno, Poliaci zase majú na každej búde a drevárni, ale niečo robia. Áno, to sú podnikatelia a majú svoje vlastné firmy označené, že, ja neviem, možno opravuje motory alebo topánky, alebo má pílu a podobne. Ale vo svete nie je to tak. Toto, tá naša krajina je veľmi zlou vizitkou. Špatí to, keď prídu tuná aj turisti, my tu by sme robili prednášky alebo semináre o tom, ako zvýšiť návštevnosť našej krajiny. My máme tak nádhernú krajinu, len skutočne my ju nevieme tak dobre odprezentovať, si tak dovolím povedať. Áno, aj ten celkový charakter teda tej krajiny a to je tá príroda, ktorá tuná je, treba sa o ňu starať a o ňu sa starať musí človek. Tu musia byť tie zásahy. Nemôžeme všetko len samé chránené územia, aby to zarastalo proste. Rovnako je to aj s tými bilbordmi, aby to malo logiku, aby to naozaj nešpatilo. V tých mestách, ja som tiež šofér, koľkokrát naozaj ma to odpúta, keď ja idem po cestách, tak si všimnem, hej, a keď je predvolebná kampaň, či už teraz tá komunálna politika, áno, každá téma sa dá super spolitizovať (povedané so smiechom), to už som si tak zvykol. Sú tu nadchádzajúce komunálne voľby a ono to súvisí, lebo však keď aj na tých bilbordoch a plagátoch, letákoch budú tí kandidáti, no neviem si to predstaviť, jak to bude najbližšie pred parlamentnými voľbami. Prezidentské voľby keď tu boli, nebudem tých kandidátov menovať, ale tu bola kampaň bilbordová, ktorá tuná bežala viac ako rok, možno tri roky, hej, a ja mám výhrady voči tomu. Uvidíme, čo tento návrh zákona ako prinesie, ale musím vám, Renáta, povedať, že váš návrh zákona, aj keď predtým som ho podporil v tom prvom čítaní, v druhom ste to museli stiahnuť, pred rokom a štvrť, váš návrh zákona nepodporím, nakoľko som sa zaradil k opozičným poslancom, ktorí sa nezúčastňujú hlasovania, takže ani tento zákon nepodporím, ja som nehlasoval celú tú schôdzu, teda som sa usiloval o to, aby som to dodržal, ale inak, myslím si, že nemal by som problém, ale trošku možno aj počuť, aj čo hovorí opozícia, to, čo kolega Hlina tuná predkladal, tieto dva pozmeňujúce návrhy. Ďakujem za pozornosť.
Heger, Eduard, poslanec NR SR (2019-09-10):
Ďakujem veľmi pekne, pán predsedajúci. Prosím, dajte hlasovať o tom, že Národná rada Slovenskej republiky berie danú správu na vedomie.
Čepček, Martin, poslanec NR SR (2023-02-02):
Ďakujem, pán minister. Zdá sa mi dehonestujúce, že okresné mesto Trebišov je v tom seriále vykreslené ako mesto fanatikov a prostitútok. A čo mám informácie, tak pán, pán primátor tohto mesta žiadal aj pani ministerku. Tak toto bola, toto bola otázka adresovaná pani ministerke, že to stanovisko ja som nezachytil, preto sa pýtam, že aké stanovisko dala pani ministerka k tomuto. Ďakujem.
Laurenčík, Milan, podpredseda NR SR (2020-11-03):
Ďakujem veľmi pekne. Na vaše vystúpenie neevidujem žiadnu faktickú poznámku. Mám tu poznámku, že do rozpravy sa hlási aj pani spravodajkyňa. Nie? Vyhlasuje preto rozpravu za skončenú a chcem sa spýtať, či chce teda zaujať stanovisko navrhovateľ. Zrejme nechce. Pani spravodajkyňa, vás súčasne žiadam, aby ste oznámili aj termín hlasovania o tomto návrhu zákona.